- Hindi News
- Local
- Haryana
- Hisar
- Will Defeat The Epidemic With Meaningful Efforts, Action Should Be Taken Against Those Who Recover More Than The Prescribed Criteria.
आईजी के निर्देश:सार्थक प्रयासों से महामारी को देंगे मात, निर्धारित मापदंड से ज्यादा वसूली करने वालों पर शिकायत मिलते ही कार्रवाई हो
आईजी राकेश कुमार आर्य ने समाज के सभी लोगों से अपील की है कि महामारी को मात देने के लिए सभी अपने-अपने स्तर पर सार्थक कार्य करें। सबके सार्थक प्रयासों से जल्दी ही महामारी को मात मिलेगी। उन्होंने मानवता की सेवा में समर्पित भावाें से लगे डाॅक्टर्स, देशी जड़ी-बुटियों के उपयोग से लोगों की सेवा करने वाले आयुष विशेषज्ञों, लोगों का जीवन बचाने के लिए तन-मन-धन से सेवा में जुटे सगंठनों, समाज सेवियों व हवन के माध्यम से वातावरण शुद्धि के प्रयासों की प्रशंसा की।
उन्होंने कहा नि:स्वार्थ भाव से समाजहित में किए प्रयासों का परिणाम अवश्य मिलता है, यह प्रकृति का नियम भी है। महामारी के जटिल दौर में रेमडेसिविर व टोसिलिजुमेब जैसी दवाओं की कालाबाजारी की शिकायतोंं पर संज्ञान लेकर पुलिस अधीक्षकों को कार्रवाई के निर्देश दिए।
आईजी ने एसपी को दिए मदद करने व कालाबाजारी पर अंकुश लगाने के निर्देश
- उन्होंने दवा क्षेत्र से जुड़े सभी संगठनों एवं व्यक्तियों से अपील की है कि यह समय मानवता की मिसाल कायम करने का है। जरूरतमंद की समय पर सेवा करके अपना फर्ज अदा करें व प्रशासन का सहयोग करें।
- उन्होंने सरकार द्वारा जारी मापदंंड से ज्यादा अधिक वसूली करने वाले अस्पतालों, एंंबुलेंस व दवा विक्रेताओं पर नजर बनाए रखने को कहा। शिकायत मिलने पर तुरंत एवं प्रभावी कार्यवाही बारे मंडल के सभी पुलिस अधीक्षकों को स्पष्ट निर्देश दिए।
- स्थानीय प्रशासन एवं मुख्य चिकित्सा अधिकारी से संपर्क स्थापित करके सेवारत डाॅक्टर्स के संपर्क सूत्र सार्वजनिक करवाएं, ताकि लोग अपनी बिमारी बारे घर बैठे सम्पर्क स्थापित कर परामर्श ले सके।
- उन्होंने निजी क्षेत्र मे सेवारत डाॅक्टर्स से भी इसी तरह जनसेवा की अपील की है। फ्रंटलाइन योद्धा के रूप में काम कर रहे पुलिस अधिकारियों व कर्मचारियों से कहा कि पूर्ण संवेदनशीलता से अपना कार्य करें, जानबूझकर लापरवाही करने वालों पर सख्त कानूनी कार्रवाई करेंं।
tgl_Latn eng_Latn vie_Latn war_Latn eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva